Prahos universitetas
50°05′18″š. pl. 14°24′13″r. ilg.﻿ / ﻿50.0884°š. pl. 14.4037°r. ilg.﻿ / 50.0884; 14.4037 Prahos Karolio universitetas (ček. Univerzita Karlova) – pagrindinis universitetas Čekijoje, Prahoje, šalies prestižiškiausia švietimo įstaiga, vienas seniausių universitetų pasaulyje, įkurtas imperatoriaus Karolio IV 1348 m. Studijuoja daugiau kaip 50 tūkst. studentų, iš kurių 7 tūkst. atvykę iš užsienio. Pagal „Academic Ranking“, tarp pasaulio 17 tūkst. universitetų Karolio universitetas užėmė vietą nuo 201 iki 300 pozicijos. Tai geriausias Čekijos universitetas ir vienas iš geriausių Vidurio ir Rytų Europos universitetų, kurį lenkė tik Maskvos universitetas 74-oje vietoje.